
Summo  jure,  puto,  in  morbis  quam  maxime  metuen- 
dis  rheuraatismus  articulorum  acutus  numeratur,  non 
quod  per  se  vitam  in  periculum  deducere  possit,  uam- 
que  talis  morbi  exitus  potius  perrarus  est'),  sed  ob 
frequentissimas,  quae  eum  coraitantur,  complicationes 
cum  morbis  cordis,  nimirum  cum  pericarditide  et  endo- 
carditide,  quarum  sequelae  vitae  aegrotorum  mirum 
quantum  damnosae  sunt. 

Quod  ad  spatium  hujus  morbi  geographicum  spectat, 
eum  super  totum  orbem  terrarum  dififusum  invenimus''). 
Collatis  ceteris  formis  rheumaticis  exploratum  habemus, 
rheumarthrosin  acutam  praecipue  intra  temperatos  la- 
titudinis  gradus  et  in  regionibus  tropicis  polaribusque 
relative  rarius  reperiri,  attamen  formae  in  ciimatibus  ca- 
lidioribus  et  aestuosis  obviae  videntur  maligniores  esse. 

Vogel  auctor  est,  secundum  tabulas  mortuales  Londinenses 
de  anno  1816  inter  20316  mortuos  tantum  14  rheumatismo  arti- 
culorum  acuto  periisse. 

Plura  reperies  apud  Hirsch :  Handbuch  der  historisch-geo- 
graphischen  Pathologie.  I.  591.  sqq. 

Fuerunt  quidem,  qui  multiplura  rheumatismum  arti- 
culorura  acutura  in  regionibus  polaribus  deesse  conten- 
derent,  sed  ii  tabulis  statisticis  a  Schleissner  compositis 
refelluntur,  qui  in  Islandia  inter  oranes  morientes  fere 
Vs  "/o  1'heumarthrosi  acuta  exstingui  animadvertit.  Valde 
vero  notabiiis  est  varia  morbi  nostri  frequentia  in  Anglia. 
Ormerod')  in  pluribus  nosocoraiis  Londinensibus  inter 
omnes  aegrotos  propemodum  11'///,  e  rheumatismo 
articulari  acuto  laborantes  invenit,  contra  Forbes  refert, 
se  Cornuvalae  per  annos  quatuor  et  dimidium  modo 
quatuor  hujus  morbi  exempla  observasse^).  Item  rheu- 
matismus  articulorum  acutus  in  insula  Vecti  rarus  est, 
ut  Hoskins  narrat^). 

Quod  ad  morbi  nostri  frequentiam  in  Gerraania  et 
Helvetia  attinet,  de  ea  nos  Vogel,  Lebert  et  auctores 
relationum  Stutgardiensium  atque  Bremensium  certiores 
fecerunt.  Vogel  rbeumatismum  articularem  acutum  Gissae 
paene  partem  vicesimara  oraniura  morborum  adipisci 
aniraadvertit;  Turici  ille  teste  Lebert^)  inter  3  —  4% 
variabat;  secundum  observationes  iindecim  annorum  Bre- 
raenses  2*//)  et  in  nosocomio  Catharino  Stutgardiensi 
secundum  experientiam  viginti  quatuor  annorum  1 '/, "/) 


1)  Conf.  Lond.  med.  tim.  and  gaz.  1852.  523. 

2)  Conf.  prov.  med.  transactions  IV.  174:  ubi  auctor  ait:  „the 
whole  cases,  seen  by  me  in  four  years  and  a  half,  were  four  in 
number,  two  in  1817  and  two  1821,  not  one  case  having  been 
met  in  the  three  intermediate  year." 

3)  Vid.  Lond.  journ.  of  med.  1852.  Aug. 

'  *)  Vid.  ejus  Handbuch  der  praktischen  Medicin.  IL  853. 
6)  Conf.  Barkhausen  in  Haeser^s  Archiv.  L  332. 

conficiebat.  Miram  frequentiam  ac  malignitatem  hic  mor- 
bus,  in  Turcia  auctore  Rigler  omnino  valde  pervagatus, 
imprimis  Constantinopoli  exhibere  fertur.  Inter  omnes 
autem  terrarum  partes  India  orientalis  morbo  nostro  op- 
portunissima  esse  videtur,  ut  e  relationibus  medicorura 
hujus  terrae  militarium  maximeque  e  pathologia  Indica 
a  Dr.  Webb  conscripta  cognovimus.  Hic  quidem  in  cor- 
dis  praeparatis,  quae  in  museo  coUegii  medici  Calcut- 
tani  anatomico-pathologico  exstant,  describendis  ait: 
„Nor  can  we  wonder  at  this  (de  endocarditide  et  pericardi- 
tide  loquitur)  for  what  disease  in  India,  is  more  uni- 
versallj  diffused  over  the  country,  than  that  of  articular 
rheumatism,  and  what  sequence  more  common  to  it, 
than  endocarditis  and  pericarditis."  Similes  conditiones 
videtur  Cap  offerre,  certe  Schwarz  affirmat,  ibi  morbum 
frequentia  et  tristi  exitu,  praesertim  affectionum  cordis 
complicationibus  eminentissiraum  arthrorrheumatismura 
acutum  esse.  Griesiuger  denique,  quura  in  Aegypto 
versaretur,  perinde  hunc  morbum  crebro  observavit. 

Anni  terapora  effectu,  quem  ,in  morbura  nostrura 
exercent,  non  ita  multura  differunt.  Saepissime  rheu- 
matismus  articulorum  acutus  terapore  verno  reperitur, 
minus  frequenter  hierae  et  auctumno,  rarissime  pro  por- 
tione  tempore  aestivo.  Judice  Wunderlich  ortura  morbi 
celeris  commutatio  tempestatis  et  inconstantia  rerum 
atmosphaericarum  videntur  sublevare.  Praeterea  ex  ob- 
servationibus  elucere  videtur,  rheumarthrosin  acutam 
etiam  epidemiam  fieri  posse.  Ita  Lebert  Turici  plerura- 
que  quadraginta  ex  hoc  morbo  laborantes  quotannis 
curans  anno  1857  sexaginta  duos  tractavit.  Itidem 

de  la  Harpe  frequentiam  morbi  nostri  Lausannae  valde 
variare  tradit.  Eo  enim  teste  ibi  intra  a.  1835 — 39  quo- 
tannis  omnino  triginta  rheumatismo  articulorum  acuto  ten- 
tabantur,  qui  numerus  anno  1840  ad  sexaginta  septem, 
anno  1841  ad  viginti  duos,  anno  1842  ad  quindecim, 
anno  1843  ad  undecim  redigebatur,  sed  anno  1844  ad 
duodecirh  et  anno  1846  ad  viginti  unum  rursus  ascen- 
debat.  Vogel  ceterum  etiam  a  Lange,  Lancisi,  Mar- 
tens,  Stall,  epidemias  rheumarthrosis  acuae  descriptas 
esse  dicit. 

Omnibus  autem  ex  observationibus  morbus  noster 
aetatem  infantilem  perraro  tantum  occupare  videtur  ac 
prima  aetate  infantili  vix  observatus  est,  ita  ut  haec 
illius  immunitatem  habere  videatur.  Maximus  rheumar- 
throsium  acutarum  numerus  inde  a  tempore  pubertatis 
usque  ad  exitum  aetatis  virilis,  vel  ip  sexu  femineo 
usque  ad  ineuntes  annos  climactericos  reperitur.  Postea 
hic  morbus  rursum  rarissimus  fit  et  de  senectute  gran- 
diore  propemodum  idem  valet,  quod  de  prima  aetate 
infantili.  Sed  illic  quoque  inter  annos  singulos  magna 
intercedunt  discrimina.  Auctore  Fuller  inter  286  rheu- 
matismo  articulorum  acuto  affectos  241,  ergo  91  % 
erant,  quorum  aetas  inter  annos  15—40  variabat.  Ju- 
dice  Lebert  maximus  morbi  nostri  numerus  in  annos 
aetatis  16  —  25  cadit.  Huc  de  exemplis  ducentis  qua- 
tuordecim  erant  centum  duodecim  referenda,  dum  un- 
decim  solum  aegroti  nondum  finem  anni  quinti  decimi 
adepti  erant.  Tum  pleraeque  affectiones,  quadraginta 
tres,  ad  annos  aetatis  26—35  pertinebant.  Inter  annos 
aetatis  36  —  55  numerus  patientium  fere  par  erat  et 


inter  annos  aetatis  56  —  70  Lebert  tres  tantdmmodo 
aegros  vidit.  Dr.  Haver  (dissert.  inaugnr.  Berol.  1865) 
Donaginta  octo  casus  memorat,  e  quibus  quadraginta 
ad  annos  aetatis  15  —  20,  triginta  novem  ad  annos 
aetatis  20—30,  tredecim  ad  annos  aetatis  30—40,  sex 
ad  annos  aetatis  40—50  pertinebant.  Praeterea  unus 
aeger  nondum  decera  annos  et  tres  nondum  quindecim 
annos  nati  conspecti  sunt.  Ergo  hic  quoque  fere  dimi- 
dium  aegrotationum  ad  annos  aetatis  15-20  referen- 
dum  erat  et  inter  annos  15 — 30  septuaginta  novera  de 
nonaginta  octo  aegrotabant,  ergo  pauUo  plus  quam  80 
aetatem  annorum  15  —  30  agebant. 

Jam  quaerenti  cuipiam,  utro  in  sexu  rbeuraatismus 
articulorum  acutus  crebrius  inveniatur,  nobis  videtur 
respondendum  esse,  eum  numero  in  sexii  utroque  paene 
parem  existere.  Secundum  Wunderlich  morbus  mares 
pauUo  frequentius  quam  feminas  invadit,  et  ex  illis  ab 
Haver  memoratis  nonaginta  octo  aegrotis  quinquaginta 
erant  generis  masculi,  quadraginta  octo  generis  feminei. 
Ab  omnibus  insuper  observatoribus  morbus  noster  he- 
reditarius  esse  traditur;  certe  hic  de  dispositione  qua- 
dam  ad  hunc  morbura  agitur.  Fuller,  ut  Vogel  refert, 
inter  ducentos  quadraginta  sex  arthrorrheuraatismo  acuto 
correptos,  qubs  in  nosocoraio  St.  Georgis  observavit,  in 
29  7g  talem  dispositionem  hereditariam  reperit.  Prae- 
terea  illi,  qui  hunc  morbum  semel  perpessi  sunt,  per 
totam  suam  vitam  proclivitatem  ad  eura  retinent  ac 
pleruraque  videmus,  hujus  generis  personis  impetus  fre- 
quentes  sustinendos  esse.  Ex  illis  nonaginta  octo  aegris, 
de  quibus  Haver  disseruit,  triginta  tres  jam  semel  aut 

compluries  rheumarthrosi  acuta  conflictati  erant,  viginti 
duo  quidera  semel,  octo  bis,  tres  vicibus  non  explorandis. 
Teste  Lebert  haec  recidendi  facultas  etiam  iniquior  est. 
Inter  centum  enim  rheumatismo  articulorum  acuto  im- 
plicatos  quadraginta  duos  invenit,  qui  hunc  morbum 
jam  exantlaverant.  Pars  dimidia  horum  patientium  in 
eundem  jam  semel  inciderant,  reliqui  saepius  et  non- 
nuUi  eorum  jam  quinquies  vel  septies.  Inter  sedecim 
aegros  a  nobis  observatos,  de  quibus  postea  fusius  dis- 
seram,  quinque  jam  semel  et  unus  jam  septies  arthror- 
rheumatismo  vexati  erant.  Haver,  quod  valde  memora- 
bile  videtur,  feminam  quandam  narrat  ex  anno  aetatis 
decirao  usque  ad  vicesimum  fere  quotannis  morbo  nostro 
tentatam  esse.  Deinde  tres  per  annos  eo  vacabat,  im- 
petusque  tum  denuo  factus  etiam  anno  aetatis  vice- 
simo  septirao  repetebatur.  Lebert  quoque  casus  notavit, 
in  quibus  quotannis  polyarthritis  acuta  sibi  curanda 
fuerit. 

Neque  vero  idcirco  tantum,  quod  rheumatismus  ar- 
ticularis  acutus  semel  superatus  creberrime  recidit,  haec 
affectio  vehementer  metuenda  est,  sed  praecipue  ob  fre- 
quentes  vitiorum  cordis  coraplicationes,  quibus  aegrotans 
per  totam  suam  vitam  affligitur  et  ut  Hyrtl  ait,  post- 
remo  per  mala  diuturna  et  aeruraflosa  interitus  certus 
adducitur.  Bouillaud  affirmavit,  endocarditidis  vel  peri- 
carditidis  accessum  ad  graves  rheumatisraos.  paene  re- 
gulam  sine  exceptione  esse.  De  centum  quatuordecim 
exemplis  ab  eo  tractatis,  quorum  septuaginta  quatuor 
gravia  erant,  sexaginta  quatuor  endocarditide  vel  peri- 
carditide  conjuncta  fuisse  traduntur.  Haec  tamen  pro- 

portio,  ut  ex  omDibus  aliis  observationibus  elucet,  sine 
dubio  modura  excedit  et  jam  Vogel  demonstrare  sta- 
duit,  cur  Bouillaud  non  possit  non  errasse.  Budd  se 
refert  in  quadraginta  tribus  casibus  vicies  semel  affec- 
tionum  cordis  complicationes  vidisse,  sedecies  quidem 
endocarditidis  et  quinquies  pericarditidis  complicationes. 
Eandem  proportionem  Vogel  confirmavit.  Fuller  solum 
septies  complicationes  in  triginta  uovem  casibus,  contra 
Ormerod  in  centum  sexaginta  uno  exemplis  sexagies 
semel  pericarditidem  invenit.  In  universum  autem  en- 
docarditis  multo  crebrius  quam  pericarditis  raorbo  no- 
stro  adjungi  fertur.  Bamberger  inter  omnes  pericardi- 
tides  circiter  30"/,  e  rbeumatismo  articulorum  acuto 
evadere  arbitratur.  Secundum  ejusdem  auctoris  diligen- 
tissimas  compositiones  statisticas  complicationum  rheu- 
martbrosis  acutae  cum  endocarditide  nuraerum  circiter 
20  %  perhibere  licet.  Baraberger  etiam  hunc  raorbum 
causam  endocarditidis  creberrimam  habet.  Eo  judice 
endocarditis  et  pericarditis  sub  decursu  arthrorrheoma- 
tismi  acuti  tanto  facilius  cooriuntur,  quanto  major  est 
nuraerus  articulorura,  qui  corripiuntur.  Bouillaud  in  pa- 
thologia  sua  de  pericarditide  et  endocarditide  exponens 
comraeraorat,  inter  nonaginta  duo  exerapla  a  se  curata, 
triginta  septera  quidem  pericarditidis  et  quinquaginta 
quinque  endocarditidis,  triginta  unura  fuisse,  ubi  sub 
decursu  rheumatismi  articularis  acuti  pericarditis  et  en- 
docarditis  exstiterint,  scilicet  septeradecies  pericarditis 
et  quatuordecies  endocarditis.  Lebert  circa  causas  raor- 
borura,  quos  tractavit,  valvularium  comprobavit,  affectio- 
nura  chronicarum  valvulae  mitralis,  sicut  valvularum 

aortae  partem  tertiam  et  atFectionum  ambarum  valvula- 
rum  adeo  partem  dimidiam  apud  aegros  inventam  esse, 
qui  jam  semel  vel  compluries  rheumatismum  articulo- 
rum  acutum  perpessi  erant.  Taylor  in  quadraginta  pe- 
ricarditidis  exemplis  vicies  semel  et  Lathram  in  cen- 
tum  triginta  quinque  scxagies  quinquies  rheumarthrosin 
acutam  causam  fuisse  memorat. 

Quae  quum  ita  sint,  morbus  noster  utique  vehemen- 
ter  metuendus  ejusque  prognosis,  quod  ad  restitutionem 
valetudinis  perfectae  attinet,  perquam  anceps  est.  Huc 
etiam  accedit,  quod  hic  morbus,  antequam  recedit,  diu 
constare  solet.  Vel  casus  leviores  spatium  unius  dua- 
rumve  hebdomadum  explent,  affectiones  graviores  ple- 
rumque  tres  hebdomades  et  gravissimae  saepenumero 
dies  quinquaginta  aut  sexaginta  tenent.  E  quo  longo 
morbi  spatio  crebroque  complicationum  accessu  satis 
patescit,  in  therapia  hujusce  morbi  medicos  adhuc  per- 
parum  profecisse.  Nullum  hucusque  remedium  suppe- 
tebat,  quo  decursus  rheumarthrosis  acutae  praecidi  pos- 
set.  Bouillaud')  sanguinem  subinde  (coup  sur  coup)  de- 
trahendum  suasit,  sed  laudes,  quibus  hanc  curationem 
celebravit,  a  Chomel  et  Legroux  immeritae  fuisse  dicun- 
tur.  Deinde  natrum  nitricura  admodum  laudatum  est, 
unde  ad  tincturam  vel  vinum  seminum  colchici  disces- 
sum  est,  Ab  aliis,  praesertim  ab  Anglis  succus  citrei 
(ter  quotidie  §/3),  ab  aliis  autem  chininum  et  narcotica 
praedicata  sunt.    Aetate  recentiori  plerique,  quando 


1)  Conf.  Bouillaud :  Nouvelles  recherches  sur  le  rhumatisme 
articulaire  aigu  en  g6n6ral.  Par.  1836. 

acres  sunt  dolores,  kaliura  jodatura  cura  parvis  sangui- 
nis  depletionibus  topicis  adhibent. 

Quura  oranium  horura  reraediorura  nuUum  in  morbi 
spatiura  et  decursum  vim  quandara  exiraiam  exerceret, 
Davies  rheuraatismum  nostrum  vesicatoriis  sanare  ten- 
tavit,  ratus  ille  quidem,  affectionera  articulorum  materia 
quadara  virulenta  in  corpore  exstante  produci,  quae  aut 
eleraentura  corporis  uormale,  sed  copia  abuormi  gene- 
ratum,  aut  substautia  recens  forraata  sit  atque  qualitate 
sua  acidissiraa  telas  synoviales  ac  fibrosas  veheraenter 
stimulet.  Ex  praeseutia  urinae  semper  acidissime  rea- 
geutis  et  praeter  uormam  acidi  sudoris  salivaeque  auctor 
noster  ratiocinatus  est,  hic  de  praeseute  quodam  acido 
agi,  quo  et  morbus  articulorum  provocetur,  et  diutius 
in  corpore  perraauente  pericardium  et  endocardium  fa- 
cile  afficiautur.  Eadem  opinio,  praesens  quoddam  aci- 
dura  causam  esse  arthrorrheumatismi  acuti,  jara  vetu- 
stior  est  et  plerique  quidem  auctores  acidum  lacticum 
accusant.  Hanc  theoriani  Fuller  in  raedium  protulit. 
Bouchardat  causara  rheumatismi  articularis  acuti  per 
effectum  in  nervos  vicissitudinera  materiarum  topice 
mutatam,  lactici  acidi  formationem  proferre  existimat, 
quo  partes  fibrosae  et  synoviales  stimuleutur,  ita  ut 
hyperaemia  et  iuflammatio  forsitan  ex  hac  tantum  che- 
mica  stiraulatioue  locali  cousequantur. 

Nondura  quidem  cuiquam  contigit,  ut  acidum  lacti- 
cum  certo  reperiret,  sed  praeseutiam  acidi  lactici  cogno- 
scere  etiam  chemiae  organicae  res  una  est  omuium  dif- 
ficillima.  Ab  hac  igitur  hypothesi  proficiscens  censens- 
que,  ex  intensitate  inflammationis  localis  copiam  viri 

conjectari  posse,  quod  genere  quodara  affinitatis  in  par- 
tibus  affectis  colligatur,  Davies  per  vesicatoria  materiam 
morbi  iis  locis  excernere  tentavit,  ubi  ejus  praesentia 
signis  externis  indicaretur').  Posteaquam  vesicatoria 
satis  egerunt  magnaque  vesica  exstitit,  illa  removit  et 
nonuunquam  in  vulnus  epidermide  ablata  cataplasmata 
seminum  lini  indidit,  ut  iis  eflfectum  etiam  ampliorem 
proferret.  Cataplasmata  per  duodecim  horas  ad  vulnera 
applicabantur.  Omnes  viginti  quinque  casus,  quos  se- 
cundum  hanc  methodura  tractavit,  Davies  affirmat  acu- 
tissimos  fuisse  et  ubique  successum  splendidura  dici 
potuisse.  Postridie,  quam  vesicantia  remota  erant,  sem- 
per  aegroti  sese  maximopere  alievatos  sentiebant,  quae 
allevatio  etiam  perraanebat.  Proinde  Davies  prope  sem- 
per  pulsus  frequentiara  rapide  decrescere  vidit.  Valde 
notabilis  est  urinae  habitus  post  usura  vesicatoriorura. 
Nimirum  urina,  quae  adhuc  pridie  acidissirae  reagebat 
et  quantitate  quam  rainima  reddebatur,  omnibus  in  ca- 
sibus  qualitatem  suam  acidissimara  araittebat  et  plerura- 
que  reactione  erat  alcalina  aut  neutrali  interdumque 
norraalera  ostendebat  leviter  acidam.  Recidivae  quidem 
etiam  acciderunt,  attamen  decursus  earum  multo  mitior 
erat.  Sane  hi  successus  et  raorbi  decursus  seraper  so- 
lito  celerior  faustissimi  judicandi  sunt,  sed  si  reputa- 
veris,  in  nullo  eorura  casuum,  ubi  in  aegris  recipiendis 
cor  prorsus  intactum  fuerat,  aflfectionem  cordis  acces- 

1)  Cfr.  Blister  treatment  of  rheumatic  fever.  By  Dr.  H.  Da- 
vies.  In  Clinical  lectures  and  reports  by  the  raedical  and  sur- 
gical  Btafif  of  the  London  hospital.  1864.  Vol.  I.  p.  294. 

sisse,  profecto  hio  tibi  videbitnr  eventus,  quem  nulla 
morbi  nostri  therapia  alia  unquam  attulit. 

Itaque  Cel.  Traube  commotus  est,  ut  in  clinico  suo 
hac  methodo  rheumatismum  articulorum  acutum  curaret, 
simul  exploraturus,  num  illa  recta,  an  falsa  esset.  Ad 
articulos  maxime  affectos  vesicantia  simul  appiicabat, 
quod  plerumque  vespere.  ejus  diei  fiebat,  quo  patiens 
receptus  erat.  Vesicantia  usque  ad  posterum  mane  locis 
suis  remanebant  et  tum  epidermide  ablata  cataplasmata 
seminum  lini  usque  ad  vesperem  ejusdem  diei  in  plana 
vulnerum  indebantur.  Deinde  plana  vulnerum  pannicu- 
lis  linteis  unguento  simplice  oblitis  ligabantur  et  arti- 
culi  erioxylo  involvebantur.  Plana  vulnerum  celerrime 
sanescere  solebaut.  Quodsi  postea  adhuc  articulus  affi- 
ciebatur,  aut  si  recidiva  accidebat,  denuo  vesicans  ad 
membrum  affectum  applicabatur  atque  item,  ut  modo 
descriptum  est,  rursus  agebatur. 

Jam  singulos,  quos  in  clinico  Cel.  Traube  observa- 
vimus,  casus  recensebimus  eorumque  decursus  postremo 
componemus,  temporis  spatia,  temperaturam  pulsusque 
frequentiam  accurate  notantes. 

I. 

Primus  patiens  erat  rhedarius  triginta  quinque  an- 
norum  et  constitutione  sat  robusta.  Semel  jam  rheu- 
marthrosi  acuta  tentatus  erat  et  quum  reciperetur,  peri- 
cardii  concretionera  cum  corde  ostendebat.  Diem  morbi 
acuti  nonum  agebat,  chirarthron  tam  dextrum  quam 
laevum  vehementer  dolebat,  neque  minus  sinister  hu- 
merus,  utriusque  genu  articulus  et  ambo  podarthra. 

Decimo  morbi  die  quinque  vesicantia  applicabantur, 
quae,  quum  usque  ad  vesperem  nuUa  vesica  exorta 
esset,  usque  ad  posterum  mane  locis  suis  relinqueban- 
tur  et  epidermide  remota  loca  saucia  usque  ad  vespe- 
rem  cataplasmatis  circumdabantur.  Postero  mane  aeger 
in  nullo  articulorum,  ad  quos  vesicatoria  applicata  erant, 
dolores  percipiebat,  sed  quum  sinister  humerus  adhuc 
doleret,  ei  die  morbi  quarto  decimo  vesicans  impositum 
est,  quo  facto  ex  die  insequente  omnes  articuli  dolore 
vacabant  et  mobiles  erant.  Urina,  quae  die  curationis 
tertio  ad  tempus  perbreve  alcalescebat,  qualitatem  suam 
acidissimam  citissime  amittebat;  ciborum  appetentia  die 
quarto  post  receptionem  revertebatur. 


Blorhi  decursus. 


Dies  morbi 

9 

10 

11 

12 

13 

14 

15 

16 

17 

18 

Temper.  matut.  . 

39,5 

39,3 

38,8 

37,9 

37,3 

37,2 

37,1 

37,0 

37,2 

37,2 

Temper.  vespert. 

40,2 

39,2 

39,0 

38,6 

38,0 

37,4 

37,3 

37,2 

37,3 

37,2 

Pulsus  matut. .  . 

92 

88 

80 

76 

76 

76 

72 

68 

64 

68 

Pulsus  vespert. . 

92 

84 

84 

84 

76 

72 

68 

72 

72 

72 

• 

5 

1 

II. 

Ahrens,  cellarius  viginti  quinque  annorum,  die  morbi 
septimo  receptus  est.  Ejus  cor  plane  intactum  erat. 
Amborum  vero  et  genuum  et  pedum  articuli,  sicut  dexter 
carpus  afifecti  erant.  Tria  vesicautia  adhibebautur  post- 
eaque  vulnera  cataplasmatis  circumdabantur.  Postri- 
die,  quum  articuli  explorarentur,  uec  pressi  nec  moti 

dolebant,  id  quod  valde  notabile  videtur.  Nec  minus 
temperatura  patientis  memorabilis  est.  Quum  die  morbi 
decimo  una  articulatio  laevi  digiti  indicis  intumesceret 
et  die  subsequente  laeva  manus  doleret,  ei  vesicatorium 
impositum  est.  Quo  facto  dolores  valde  remittebant  et 
duobus  diebus  interjectis  urticulatio  dolore  plane  libera 
erat.  Levis  deinde  dolor  adhuc  in  ambobus  bumeris 
exortus  duos  modo  dies  tenebat.  Urina  qualitatem  aci- 
dissimam  post  duos  dies  amittebat. 


Morhi  decursus. 


ies  morbi 

7 

8 

9 

10 

11 

12 

13  14 

15 

16 

17 

18 

19 

20 

jer.  matut. . 
ler.  vespert. 
is  matut. .  . 
:s  vespert. . 

39,3 
100 

38,6 
38,5 
92 
88 
3 

38,1 
38,0 
96 
92 

38,1 
38,7 
92 
100 

38,5 
38,5 
92 
84 
1 

38,2 
38,5 
84 
80 

38,3 
38,6 
84 
76 

38,0 
38,3 
76 
88 

38,0 
38,2 
88 
76 

38,0 
38,3 
80 
80 

38,2 
38,3 
82 
80 

38,2 
38,4 
72 
76 

38,2 
38,3 
78 
72 

37,4 
37,5 
82 
74 

III. 

Vahle,  sartor,  diem  morbi  quartum  agens,  nosoco- 
mium  adiit.  Quum  reciperetur,  insufficientiam  valvulae 
mitralis  ostendebat.  Quinque  articuli,  nimirum  dexter 
humerus  et  amborum  tam  genuum  quam  pedum  arti- 
culi  affecti  erant.  Vespere  diei  quinti  duo  vesicantia 
in  ambobus  gonyarthris  collocata  sunt,  quibus  factum 
est,  ut  postridie  cunctae  articulationes  omni  dolore  va- 
carent.  Quia  vero  diebus  insequentibus'  ambo  humeri 
atque  dexter  corpus  vehementer  indolescebant,  vesica- 
torium  die  nono  applicatum  est.  Ex  die  morbi  duode- 
cimo,  octavo  curationis,  affectio  articulorum  penitus 


16 


sublata  erat.  Urina  praeter  modum  acide  reagens,  hic 
quoque,  antequam  normalem  reactionera  leviter  acidam 
ostendebat,  stadium  quoddam  reactionis  alcalinae  emensa 
est.  Ceterum  modica  stranguria  exstiterat. 


Morbi  decursus. 


Dies  morbi 

4 

5 

6 

7 

8 

9 

10 

11 

12 

13 

14 

Teinper.  matut. . 

38,8 

38,2 

38,5 

38,5 

38,8 

38,6 

38,2 

37,9 

37,5 

37,6 

Temper.  vespert. 

3,91 

39,0 

39,3 

39,1 

39,0 

39,3 

38,9 

38,6 

38,1 

37,6 

37,6 

Pulsus  matut, .  . 

100 

100 

96 

88 

92 

82 

74 

70 

62 

62 

Pulsua  vespert. . 

100 

104 

104 

102 

94 

96 

84 

82 

64 

60 

76 

2 

1 

IV. 

Ancilla  quaedam,  viginti  octo  annos  nata,  ex  decem 
diebus  aegrotans,  cor  sanum  habebat,  quum  nosocomium 
peteret.  Ambo  podarthra  amboque  gonyarthra  labora- 
bant.  Temperaturara  matutinam  38,7°  et  vespertinam 
40,2°  recepta  offerebat.  Vespere  quatuor  vesicatoria 
applicata  sunt.  Postero  mane,  quura  temperatura  39,7° 
teneret,  affecti  articuli  non  amplins  dolebant,  sed  utra- 
que  coxa  dolore  correpta  erat.  Postridie  ambo  carpi 
indolescebant  et  quoniara  dextri  cubiti  articulatio  lae- 
vusque  huraerus  dolentes  accedebant  atque'  temperatura 
non  deminuebatur,  die  morbi  septimo  decimo  adhuc 
duo  vesicantia  applicata  sunt,  quo  facto  temperatura 
40°  ad  38,5°  redacta  est. 

Die  uno  et  vicesimo  uterque  solum  huraerus  tume- 
bat  et  dolebat.  Propterea  die.  postero  duo  vesicatoria 

2%"  lata  et6"longa  transverse  super  huraeros  posita 
sunt,  quo  facto  vespere  ejusdem  diei  teraperatura  ad 
37,5°  recidit  et  postero  mane  aegrota  humeros  sine 
majore  quodam  dolore  movere  potuit.  Die  vicesimo 
quarto  dolores  lacerantes  in  sinistro  podarthro  perci- 
piebat  simulque  temperatura  exacerbata  erat.  Insuper 
nonnulli  articuli  in  decursu  arapliore,  sed  modo  ad 
tempus  perbreve  aegrescebant.  Ex  die  uno  et  tricesimo 
temperatura  constanter  decrescebat  atque  una  eliam  in- 
tumescentia  doloresque  articulationum  adhuc  affectarum. 
Ex  die  tricesimo  quinto  cuncti  articuli  dolore  vacabant. 


Blorbi  decursus. 


33  morbi 

11 

12 

13 

14 

15 

16 

17 

18 

20 

21 

22 

23 

24 

26 

28 

30 

32 

35 

per.  mat. 

38,7 

39,7 

39,3 

39,6 

39,5 

39,2 

38,7 

37,9 

37,9 

38,1 

37,2 

37,7 

37,9 

38;2 

38,3 

38,3 

38,0 

37,4 

jer.  yesp. 

40,2 

40,7 

40,2 

39,8 

40,1 

40,0 

38,6 

38,2 

38,2 

38,0 

37,5 

37,7 

88,7 

38,2 

39,4 

39,0 

38,4 

37,4 

is  matut. 

108 

104 

104 

116 

116 

112 

108 

104 

92 

96 

88 

92 

92 

104 

100 

86 

96 

74 

is  vesp. . 

112 

116 

112 

116 

116 

108 

96 

104 

92 

92 

84 

94 

104 

80 

102 

100 

82 

84 

:at.   .  .  . 

4 

2 

2 

V. 

Basch,  pistor,  viginti  septem  annos  natus,  jam  se- 
mel  rheumarthrosi  acuta  affectus,  e  sex  diebus  rursus 
aegrotans  cor  habet  prorsus  intactura.  Utraque  coxa 
excepta  articuli  omnes  laborant.  Qinim  reciperetur, 
temperaturam  ostendit  matutinam  40,1 "  et  vespertiuam 
40,2".  Uriua,  cujiis  intra  vicenas  quaternas  horas  ex- 
cretae  quantitas  300  cc.  efficit,  acidissime  reagit.  Quiu- 
que  vesicatoria  applicabantur  et  quidem  ad  amborum 
tam  pedum  quam  genuum  articulos  et  ad  sinistrum 

carpum.  Nox  deinde  male  transigebatur,  sed  successus 
postero  mane  perinsignes  dicendi  erant.  Temperatura 
matutina  38,9  °  omnesque  articulationes  praeter  dextrum 
carpum  dolore  liberatae  et  mobiles  inveniebantur.  In 
hoc  igitur  carpo  statim  vesicans  collocatum  est.  Postri- 
die  tantummodo  digiti  adhuc  dolebant.  Mirum  quantum 
temperatura  decrescebat,  die  undecimo  illa  quidem  mane 
37,9°  et  vespere  39°,  die  autem  duodecimo  mane  37,5° 
et  vespere  37,7  °.  Die  septimo  decimo  patiens  molestas 
sensationes  in  ambobus  humeris  percipiebat,  quamobrem 
ei  duo  vesicatoria  imponebantur  et  quidem  denuo  cum 
proventu  laetissimo.  Vulneribus,  quae  hic  nonnihil  sen- 
sibilia  erant,  sanatis  aegrotus  valetudinem  perfectam 
recuperaverat.  Urina  ceterum  aeque  se  habebat,  atque 
in  casibus  superioribus. 


Morbi  decursus. 


Dies  morbi 

7 

8 

9 

10 

11 

12 

13 

14 

16 

17 

18 

19 

Temper.  matut.  . 

40,1 

38,9 

38,4 

38,9 

37,9 

37,5 

37,3 

37,1 

37,0 

37,0 

37,2 

37,2 

Temper.  vespert. 

40,2 

39,2 

38,8 

39,2 

39,0 

37,7 

37,4 

37,3 

37,0 

37,4 

37,3 

37,4 

Pulsus  matut.  . 

108 

102 

96 

92 

84 

82 

84 

76 

80 

80 

84 

82 

Pulsus  vespert. . 

112 

100 

90 

90 

88 

88 

84 

76 

84 

84 

74 

88 

5 

1 

2 

• 

VI. 

Lasse,  instrumentorum  fabricator,  triginta  sex  annos 
natus,  ex  quinque  diebus  aegrotabat  et  jam  semel  ex 
morbo  nostro  laboraverat.  Nunc  ambo  humeri,  ambae 
coxae  et  sinistrum  genu  afFecta  sunt.  Vespere  aeger 
receptus  temperaturam  39,0°  exhibuit  ideoque  die  post- 


19 


ero  ad  affectos  articulos,  genu  quidem  excepto,  qua- 
tuor  vesicantia  applicata  sunt,  quibus  temperatura  ve- 
spertina  y,/  deminuta  est.  Vesicatoria  usque  ^d  post- 
erum  mane  locis  suis  relinquebantur  iisque  ablatis 
cataplasmata  in  vulnera  indebantur.  Temperatura  ve- 
spertina  y^/  inferior  erat.  Articulationes  subinde  satis 
liberae  sunt,  attamen  patiens  in  locis  sauciis  dolorem 
sentit  vehementem.  Die  undecimo  cuncti  articuli  do- 
lore  vacant,  nisi  quod  coxae  intumescentia  glandularum 
inguinalium  molestantur.  Die  tertio  decimo  locus  inser- 
tionis  musculi  deltoidei  nonnihil  indolescebat,  quam  ob 
causam  in  eo  emplastrum  magnitudine  nummi  duorum 
thalerorum  collocabatur,  quo  facto  sanitas  perfecta  re- 
stituta  est. 

Urina  hoc  in  casu  qualitatem  suam  acidissimam  die 
quarto  amiserat  et  die  sexto  neutralis  erat. 

Alimentorum  desiderium  die  nono  revertebatur.  Cor 
denique  intactum  manebat. 

Morbi  decursus. 


Dies  morbi 

6 

7 

8 

9 

10 

11 

12 

13 

14 

15 

Temper.  matut. . 

38,4 

38,0 

37,8 

37,6 

37,2 

37,0 

37,1 

37,0 

37,0 

Temper.  vespert. 

39,0 

38,6 

38,3 

38,2 

38,0 

37,6 

37,9 

37,0 

37,0 

37,0 

Pulsus  matut.  . 

90 

92 

80 

78 

88 

76 

72 

76 

70 

Pulsus  vespert. . 

88 

72 

76 

88 

98 

92 

72 

76 

72 

76 

4 

1 

VII. 

Michaelis,  coqua,  constitutione  robustissima,  ex 
sex  diebus  rheumatismo  articulari  acuto  conflietabatur. 

2* 

Arabo  et  gonyarthra  et  podarthra  affecta  sunt.  Tribus 
vesicatoriis  adhibitis  articuli  postridie  multo  minus  quam 
antea  dolebant.  Nono  tamen  morbi  die  dolorum  exa- 
cerbatio  exstitit,  quae  auctione  temperaturae  et  recen- 
tibus  articulorum  affectionibus  manifestabatur;  caput 
tali  et  sinister  humerus  indolescebant.  Idcirco  ad  hunc 
humerum  vesicans  applicabatur,  quo  articulatio  a  do- 
lore  prorsus  liberata  est.  Talo  autera  adhuc  dolenti  ve- 
sicatoriura  die  undecimo  iraponebatur,  quod  tam  mani- 
festo  efficax  erat,  ut  eo  remoto  omnis  dolor  cessaret 
omnesque  motus  liberi  essent.  Urina  jam  quarto  cura- 
tiouis  die  qualitatera  suara  acidissimara  non  araplius 
ostendebat  et  affectiones  articulares  die  sexto  eva- 
nuerant. 

31orbi  decursus. 


Dies  morbi 

6 

7 

8 

10 

11 

12 

13 

14 

15 

16 

17 

18 

Temper.  matut.  . 

38,1 

38,1 

38,8 

38,8 

38,2 

38,1 

37,8 

37,8 

37,5 

37,8 

37,7 

37,7 

3 

Temper.  vespert. 

39,4 

38,8 

38,5 

39,2 

39,8 

38,5 

38,8 

38,4 

38,0 

38,1 

37,7 

38,0 

37,8 

3. 

Pulsus  matut. .  , 

84 

70 

80 

78 

84 

68 

72 

92 

80 

82 

62 

54 

Pulsus  vespert. . 

76 

64 

72 

80 

88 

68 

68 

92 

96 

78 

68 

62 

56 

Vesicat.  ..... 

3 

1 

♦ 

1 

VIII. 

Sellge,  cigarrorum  fabricator,  constitutione  infirmiore, 
ex  decera  diebus  arthrorrheuraatismo  acuto  implicatus 
est.  Cor  habet  integerrimum,  sed  omnes  articuli  affecti 
sunt.  Teraperatura  vespertina  39,5°  et  matutina  39,1° 
exhibet.  Undecirao  morbi  die  quatuor  vesicantia  adhi- 
bebantur,  quae  postero  mane  removebantur,  quo  facto 

loca  saucia  totum  per  diem  cataplasmatis  circumdaban- 
tur.  Effectus  hic  erat,  ut  postridie  omnes  articulationes 
dolore  liberatae  mobilesque  essent,  excepto  quidem 
podarthro  sinistro,  quod  etiam  adhuc  tumebat.  Tem- 
peratura  vespertina  cum  diei  antegressi  collata  Vi  o  ° 
ferior  est.  Urina  post  eminentissimam  reactionem  aci- 
dam  rursus  normaliter  reagit.  Die  tertio  decimo  cuncti 
articuli  dolore  prorsus  vacant  et  immunes  permanent, 
ita  ut  jam  cura  bidua  sanitas  perfecta  restituta  sit. 
Temperatura  paullatim  deminuitur  corque  manet  in- 
tactum. 


Morbi  decursus. 


Dies  niorbi 

10 

11 

12 

13 

.14 

15 

16 

17 

18 

19 

Temper.  matut.  . 

39,1 

38,6 

38,7 

38,6 

38,0 

37,8 

37,4 

37,1 

37,1 

Temper.  vespert. 

39,5 

39,6 

39,2 

39,1 

38,8 

38,2 

38,0 

37,6 

37,5 

Pulsus  matut. .  . 

84 

82 

84 

84 

80 

76 

72 

70 

64 

Pulsus  vespert. . 

96 

84 

80 

80 

84 

90 

76 

70 

76 

4 

IX. 

Heyde,  mercator  quadraginta  annorum,  tertium  morbi 
diem  agebat,  quum  nosocomium  adiret.  Amborum  et 
pedum  et  genuuni  articulationes  laborabant,  quo  postri- 
die  affectio  dextri  huraeri  accessit.  Omnibus  articulis 
affcctis  vesicatoria  imponebantur,  quibus  ablatis  in  illos 
cataplasmata  indebantur.  Ita  cuncti  articuli  dolore  li- 
berabantur,  nisi  quod  dexter  humerus,  quum  moveretur 
et  premeretur,  adhuc  indolescebat.  Die  septimo  aegro- 
tus  adhuc  in  sinistro  humero  dolorem  percipiebat,  quare 

die  decimo  vesicans  applieabatur,  quo  id  effectum  est, 
ut  postero  mane  omnes  articulationes  dolore  plane  li- 
beratae  mobilesque  essent.  Dexter  solum  corpus  adhuc 
nonnihil  tumebat.  Mira  erat  vis  therapeutica,  quae  in 
temperaturam  die  decimo  et  undecimo  exercebatur. 

Hic  status  laetus  usque  ad  diem  quintura  decimum 
tenuit,  quo  pleuritis  sinistra  ex  causa  quadam  ignota 
accessit,  cui  die  undevicesimo  dolores  dextrae  manus 
supervenerunt.  Itidem  denuo  ambo  podarthra  amboque 
gonyarthra,  sicut  laeva  coxa  affecta  sunt,  sed  in  unum 
tantummodo  diem.  Ex  die  undetricesimo  omnes  arti- 
culi  persanati  erant  et  aegri  valetudo  celeriter  melior 
reddebatur. 


Morbi  decursus. 


Dies  morbi 

4 

5 

6 

7 

8 

9 

10 

11 

14 

15 

16 

18 

20 

22 

24 

26 

Temper.  mat. 

39,0 

38,4 

38,9 

38,6 

38,1 

37,9 

37,3 

37,1 

37,4 

37,4 

38,1 

88,1 

38,4 

38,0 

37,4'i 

1 

Temper.  vesp. 

39,2 

39,2 

38,5 

38,8 

38,7 

38,8 

38,6 

37,4 

38,0 

38,9 

88,3 

39,2 

38,8 

39,0 

38,8 

38,8 ; 

Pulsus  matut. 

104 

90 

96 

90 

90 

72 

76 

80 

80 

84 

98 

92 

88 

80 

68 

Pulsus  vesp.  . 

106 

104 

96 

94 

94 

88 

84 

70 

76 

92 

92 

98 

90 

80 

80 

64 

Vesicat.  .  .  . 

5 

1 

Pleu- 
ritifl 

1 

sinistr. 

•d 

pectui 

X. 

Einicke,  sutor,  constitutione  infirmiore,  insufficientia 
valvularum  aortae  laborans,  jam  semel  rheumatismum 
articulorum  acutum  exantlavit  et  ex  quinque  diebus  eo- 
dem  iterum  tentatus  est.  Die  septimo,  quo  articuli  utrius- 
que  et  pedis  et  genu  coxaeque,  sicut  sinister  carpus 
affecti  sunt,  quinque  vesicantia  adhibebantur,  quae  id 
efficiebant,  ut  jam  postero  mane  motionibus  passivis 

non  amplius  dolores  excitarentur  et  temperatura  40,2° 
ad  39,4°  redigeretur. 

Die  decimo,  quum  temperatura  matutina  38,4°  es- 
set,  omnes  articuli  refecti  sunt,  si  a  levi  sensibilitate 
dextrae  manus  discesseris;  temperatura  vero  rapide  de- 
crescente  cunctae  articulationes  die  duodecimo  doloris 
expertes  sunt.  Ciborum  appetentia  jam  die  decimo 
restituta  erat  atque  urinae  qualitas  acidissima  postridie 
evanuerat,  quum  vesicatoria  applicata  erant.  Ceterum 
temperaturae  diiferentia  hoc  in  casu  eminentissima  erat. 


Morbi  decursus. 


Dies  morbi 

5 

6 

7 

8 

9 

10 

11 

12 

13 

14 

Temper.  matut.  . 

40,1 

40,2 

39,4 

38,9 

38,4 

37,6 

37,7 

37,6 

37,4 

Temper.  vespert. 

40,4 

40,4 

'40,3 

39,8 

39,0 

38,6 

37,7 

37,6 

37,7 

37,5 

Pulsus  matut.  . 

106 

96 

104 

92 

92 

76 

76 

76 

76 

Pulsus  vespert. . 

116 

102 

110 

108 

92 

90 

68 

60 

76 

72 

Vesicat  

5 

XI. 

Wincker,  operarius  quadraginta  trium  annorum,  no- 
bis  exeraplum  rheumarthrosis  acutae  admodum  notabile 
obtulit,  quoniam  ea  jam  septies  correptus  erat.  Cor 
patientis,  quum  quarto  morbi  die  reciperetur,  integrum 
erat,  sed  articuli  utriusque  et  pedis  et  genu  coxaeque, 
neque  minus  sinister  humerus  laborabant.  Die  quinto, 
quo  temperatura  matutina  38,7°  et  vespertina  39,6° 
erat,  quinque  vesicatoria  adhibebantur,  quibus  tempe- 
ratura  quidem  parum  deminuebatur,  sed  exemta  coxa 
sinistra  omnium  articulationum  dolores  toUebantur.  Ita- 

que  unum  adhuc  vesicans  applicabatur,  unde  factum 
est,  ut  postero  mane  cuncti  articuli  ab  omni  dolore  et 
intumescentia  liberi  essent.  Sed  quura  diei  noni  tempore 
pomeridiano  dexter  carpus  subito  intumuisset,  huic  quo- 
que  vesicans  imponebatur,  sicut  duobus  diebus'  post  dextro 
humero.  Ex  die  tertio  decimo  omnes  articulationes  dolo- 
ris  expertes  mobilesque  erant  et  manebant.  Post  usum 
primorum  vesicatoriorum  urina  qualitatem  suam  acidissi- 
mam  deposuerat  et  ad  tempus  neutralis  facta  postremo  levi- 
ter  acida  exstitit.  Alimentorura  desideriura  dienono  rediit. 


Morbi  decursus. 


Dies  morbi 

4 

5 

6 

7 

8 

9 

10 

11 

12 

13 

14 

15 

16 

Temper.  matut.  . 

38,7 

38,5 

38,5 

38,4 

37,8 

38,1 

37,9 

38,0 

37,6 

37,4 

37,7 

37,5 

Temper.  vespert. 

39,0 

39,6 

39,1 

38,8 

38,7 

38,3 

38,6 

38,4 

37,8 

37,6 

37,7 

37,6 

37,6 

Pulsus  mutat.  . 

90 

98 

84 

78 

70 

80 

84 

64 

64 

64 

64 

60 

Pulsus  vespert. . 

90 

96 

94 

86 

80 

76 

84 

68 

60 

60 

62 

62 

60 

5 

1 

1 

1 

XTI. 

Penser,  laniarius,  constitutione  robustissima,  ex  qua- 
tuor  diebus  aegrotabat.  Die  septimo,  quo  temperatura 
matutina  39,8  °  et  vespertina  40,2  °  erat,  amborum  pe- 
dum  genuumque  articuli  et  utraque  coxa  dexterque  hu- 
merus  laborabant.  Propterea  quatuor  vesicantia  impen- 
debantur  et  die  postero  vulnera  cataplasmatis  tracta- 
banlur.  Temperatura  deinde  remittebat  et  quod  ad 
articulationes  pertinet,  arabae  coxae  dolore  vacabant 
et  rcliqui  articuli  minus  dolebant,  sed  digitus  minimus 
manus-  dextrae  sensibilis  erat.   Urina  qualitate  acidis- 

sima  deposita  adeo  alcalica  fiebat.  Aeger  de  modica 
stranguria  querebatur.  Ex  die  autem  nono  omnes  arti- 
culi,  si  digitum  minimum  manus  dextrae  exceperis,  a 
dolore  liberi  erant.  Die  tamen  undecimo  manus  dextra 
etiam  intumuerat,  quamobrem  ad  eam  vesicatorium  ap- 
plicabatur.'  Tribus  diebus  post  cunctae  articulationes 
persanatae  erant. 


ies  morbi 


5 

6 

7 

8 

39,0 

39,4 

39,8 

39,0 

40,0 

40,2 

40,2 

39,8 

96 

88 

100 

88 

92 

92 

112 

96 

4 

11 


12 


13 


14 


15 


16 


17 


18 


per.  matut. . 
per.  vespert. 
is  matut. .  . 
13  vespert. . 
:at  


39,0|  38,2 
39,6'  39,0 


88 
80 


76 
76 


38,4 
38,6 
72 
76 
1 


37,4 
37,8 
64 
72 


38,o|37,6|37,o!36,8 
37,0  37,8  37,9  37,2 


68 
72 


76 
64 


60 
64 


58 
64 


37,9  36,8 
37,0  37,0 


Praeter  haec  duodecim  exempla  arthrorrheumatismi 
acuti  etiam  quatuor  alia  seeundum  methodum  Davie- 
sianam  tractata  sunt.  Inter  quos  aegrotos  unus  erat 
potator  gradus  supremi,  ita  ut  deliriis  acerrimis  tenta- 
retur.  Vesicatoriis  adhibitis  affectiones  articulares  emen- 
dari  videbantur,  sed  hac  de  re  certi  quid  explorare 
difficile  erat.  Ob  vehementiam  suam  potius  delirium 
tremens  oppugnabatur,  quapropter  huic  exemplo  nullum 
equidem  tribuerim  momentum  statisticum. 

In  duobus  autem  casibus  aliis  vesicantia  ad  affectio- 
nes  articulorum  profligandas  permultum  valebant.  Alter 
patiens  (Krause,  hortulanus),  die  morbi  secundo  recep- 
tus,  ambobus  podarthris,  utraque  coxa,  sinistro  humero 
sinistrique  genu  et  cubiti  articulis  laborabat,  quare  quin- 
que  vesicatoria  applicabantur.  Articulationes  jara  die 


60 
68 


60 
68 

curae  secundo  plaue  refectae  erant,  sed  loca  saucia 
pessime  sanesceliant,  quia  valde  suppurabant,  quo  con- 
valescentia  aegroti  multura  retardabatur.  Apud  alterum 
aegrum  affectiones  articulorum  post  novem  demum  cu- 
rationis  dies  prorsus  disparebant,  quia  semper  articu- 
lationes  aliae  ex  aliis  morbo  corripiebantur.  Praeterea 
hic  quoque  vulnera  perperam  sanescebant,  quae  com- 
plicatio  cum  modo  memorata  conteraporanea  erat. 

In  quarto  denique  casu  vesicantia  ad  ipsas  affectio- 
nes  articulares  permultura  valebant,  attaraen  morbus 
propterea  non  praecidebatur,  quod  semper  articuli  alii 
ex  aliis  aegrescebant.  Quodsi  summam  oranium  harum 
observationum  computamus,  nobis  infitiari  non  licet, 
laudes  illas,  quibus  Davies  suam  methodum  therapeuti- 
cara  extulerit,  confirmatas  esse. 

In  oninibus  enim  casibus,  praeterquam  in  iis,  ubi 
complicationes  accedebant,  decursus  morbi  raultum  prae- 
cisus  est,  quod  duobus  (IV  et  IX)  exceptis  in  cunctis 
a  nobis  accuratius  descriptis,  ergo  in  decera  de  duo- 
decim  evenit.  Per  se  huc  etiam  exeraplura  nonum  re- 
ferri  potest,  naraque  patiens  jara  die  septimo  ab  omni 
articulorum  affectione  omnique  febri  liberatus  erat,  sed 
pleuritide  sinistra  superveniente  sane  denuo  affectioni- 
bus  articularibus  implicatus  est.  Neque  hoc  loco  silentio 
praetereara,  aegrotum  prope  fenestram  cubisse.  Etiam 
morbus  hortulani  Krause  huc  perinde  referri  possit, 
etenim  apud  eura  jam  unum  post  diem  articulationes 
persanatae  erant,  sed  vulnerum  suppuratione  convale- 
scentia  aegri  valde  retardata  est.  De  sedecim  igitur 
exemplis  proprie  duodecim  valde  praecisa  sunt. 

Nunc  Dobis  quaerendum,  quaenam  sit  hujus  tbera- 
piae  Daviesianae  vis  manifestissima.  Pertinet  ea  ad 
ipsam  articulorum  affectionem.  Scilicet  jam  postridie, 
quam  vesicantia  in  usum  vocata  erant,  affectiones  arti- 
culares  ex  parte  longe  majore  disparuerant. 

Complures  aegri  jam  hoc  die  articulos  suos  pridie 
immobiles  propemodum  tam  expedite  movere  poterant, 
quam  in  statu  normali.  Diebus  deinde  sequentibus 
omnia  morbi  symptomata  decrescebant  fere  constanter, 
nam  nonnunquam  unus  pluresve  articuli  adhuc  afficie- 
bantur,  sed  hae  quoque  affecliones  celerrime  evanesce- 
bant,  tum  sua  sponte,  tum  post  usum  vesicatoriorum. 
Haec,  ut  id  subinde  animadvertamus,  nobis  ubique,  ubi 
nova  exoritur  gravis  articulorum  affectio,  illico  adhi- 
benda  esse  videntur. 

Deinde  hujus  therapiae  effectus  ad  temperaturam, 
qua  quidem  gradus  febris  indicatur,  perquam  notabilis 
est.  Keperimus  enim,  hacce  curatione  causam,  quae  fe- 
brim  commovet,  derainui.  Septem  in  casibus  tempera- 
tura  post  applicationem  vesicatoriorum  constanter  ad 
normam  rediit  summumque  auctio  levissima  et  citissime 
rursus  disparens  exstitit.  Sunt  illi  casus  I,  V,  VI,  VIII, 
X,  XI,  XII.  In  reliquis,  ubi  vesicantia  ad  celerem 
morbi  decursum  non  parum  valebant,  temperatura  tam 
matutina  quam  vespertina  post  usum  vesicantium  in- 
ferior  quam  pridie  erat.  Haec  exempla  antea  non  com- 
memoravi,  quia  in  iis  plerumque  per  novas  articulorum 
affectiones  saepius  febris  exacerbata  est,  quae  quidem 
exacerbationes  non  diutinae  erant.  Ceteroqui  decursus 
horum  morborum  celer  erat. 

Quod  vero  vesicatoriis  adhibitis  postridie  omnibus 
in  casibus  temperatura  et  matutina  et  vespertina  infe- 
rior  quam  pridie  erat,  id  nobis  eo  majoris  momenti  esse 
videtur,  si  reputamus,  illud  factum  esse,  licet  frequen- 
ter  planities  sauciae,  e  quibus  seri  sanguinis  transsu- 
datio  cataplasmatis  sustentabatur,  magnae  ac  dolores, 
qui  oriebantur,  vehementes  fuerint.  Qua  temperaturae 
remissione  in  modum  certissimum  comprobatur,  thera- 
piam  Daviesianam  in  febris  causam  removendam  agere. 
Tum  etiam  illud  est  memorabile,  quod  vesicantibus  im- 
pensis  urinae  reactio  acidissima  celerrime  tollebatur; 
immo  multis  in  casibus  urina,  anteaquam  normalem 
suam  reactidnem  leviter  acidam  recipiebat,  ad  tempus 
perbreve  reactionem  alcalinam  ostendebat.  Qua  re  sen- 
tentia  Davies  admodum  confirmatur,  sero  ex  planitie 
saucia  excedente  materiam  morbi  excerni  eamque  esse 
substantiam  qualitatis  acidissiraae. 

Davies  autem  ex  usu  vesicatoriorum  semel  modo 
stranguriam  consequi  vidit,  nos  contra  in  exemplis  a 
nobis  observatis  idem  novies  conspeximus,  sed  stran- 
guria  nunquam  erat  diutina,  nec  solum  citissime,  verum 
etiam  feliciter  decurrebat,  quin  quidquam  damni  relin- 
queret.  Porro  etiam  appetitus  nutrimentorum  plerumque 
jam  breve  post  tempus  revertebatur,  neque  miuus  somnus 
plurimura  nocte  applicationi  vesicantium  succedente  con- 
sequebatur.  Ceterum  valetudo  communis  quam  celeriter 
commutaretur,  quasi  in  oculos  incurrebat. 

Ut  supra  jam  memoravimus,  inter  sedecim  nostra 
exerapla  unum  erat,  ubi  effectus  therapeuticus  non  po- 
terat  certo  explorari;  in  duobus  quidem  vis  methodi 

Daviesianae  in  decursum  afFectionum  articularium  ex- 
hibita  patebat,  neque  tamen  morbi  praecidebantur;  in 
quarto  loca  saucia  suppurabant,  quapropter  successus 
non  plane  liquebat. 

Quod  ad  duodecim  exempla  reliqua  spectat,  hac 
cura  afifectiones  articulorum  valde  praecisas  esse  con- 
stat.  His  duodecim  exemplis  casus  IX  adnumeratus  est,. 
sicut  alter  eorum,  ubi  suppuratio  vulnerum  exstitit,  quo- 
niam  ibi  effectus  in  articulos  manifestissimus  erat. 

Si  medium  temporis  spatium  harum  duodecim  af- 
fectionum  articularium  ex  die  post  usum  vesicatoriorum 
computamus,  dies  3"/,  accipimus.  Tenebat  enim  af- 
fectio  I  dies  quatuor,  II  octo,  III  sex,  V  tres,  VI  tres, 
VII  quatuor,  VIII  unum,  IX  sex,  X  quatuor,  XI  unum, 
XII  sex  ibique,  ubi  suppuratio  vulnerum  exstitit,  unum. 
Quuto  casum  ultimum  et  IX  omittimus,  medium  tem- 
poris  spatium  dies  quatuor  explet.  Si  denique  idem 
spatium  ex  initio  omnium  duodecim  affectionum  articu- 
larium  computamus,  dies  5'/,  accipimus. 

Postremo  nobis  adhuc  mentione  dignum  videtur, 
cum  casu  nullo  cordis  affectiones  complicatas  esse! 
Ubicunque  sjmptomata  ineuntis  pericarditidis  vel  endo- 
carditidis  comparent,  confestim  vesicans  regioni  cordis 
imponere  commodum  videtur.  Uno  in  casu,  ubi  nobis 
suspicio  nascentis  endocarditidis  movebatur,  protinus 
vesicatorium  ad  regionem  cordis  cum  hoc  successu  ap- 
plicatum  est,  ut  omnia  symptomata  subinde  evanesce- 
rent. 

Qiiae  quum  ita  sint,  summo  jure  nobis  statuendum 
videtur,  nulli  therapiae  rheumarthrosis  acutae  successus 

tam  prosperos  suppetere  quam  methodo  Daviesianae 
eamque  maximi  aestimandam  esse,  namque  nuUa  cu- 
ratio  alia  est,  qua  affectiones  articulorum  tam  cito  re- 
moveantur;  nulla,  quae  totum  processum  affectionum 
articularium  ex  parte  longe  majore  tam  certo  praecidat; 
nuUa  denique,  quae  circa  cordis  complicationes  aeque 
prospera  sit. 


V  I  T  A 


Natus  sum  ego  Maximilianus  Hugo  Eduardus 
Meyerhoff  Berolini  die  XI  mensis  Julii  anni  MDCCCXLIII 
patre  Eduardo,  matre  Aemilia  e  gente  Heyse,  qui  parentes 
quod  adhuc  vivunt,  valde  gaudeo  et  Deum  Optimum  Maximiim 
ex  animo  intimo  precor,  ut  eos  quam  diutissime  mihi  servet  in- 
columes.  Fidei  addictus  sum  evangelicae. 

Primls  litlerarum  elementis  imbutus  gymnasium  Friderico- 
Werderanum,  quod  tum  Cel.  Bonnell  directore  florebat  etetiam- 
nunc  floret,  adii  ibique  septem  per  annos  et  dimidium  versa- 
tus  sum.  Testimonium  maturitatis  academicae  auctumno  anni 
MDCCCLXII  consecutus  inter  cives  universitatis  litterariae  Bero- 
linensis  abUl.  Magnus,  rectore  magnifico,  receptus  atque  ab 
111.  Reichert,  graliosi  medicorum  ordinis  decano  maxime  spec- 
tabili,  numero  studiosorum  medicinae  adscriptus  sum.  Uno  se- 
mestri  transacto  Herbipolin  me  conluli,  ubi  ab  111.  Wegele, 
rectoris  universitatis  litterariae  magnifico,  civis  academicus  factus 
sum.  Inde  posf  semestre  aestivum  Berolinum  reversus  III.  Bese- 
ler  fasces  academicos  tenente  ab  111.  Mitscherlich,  gratiosi 
medicorum  ordinis  decano  spectalissimo,  in  album  medicum  re- 
latus  sum. 

Per  octo  semestria  disserentes  audivi  hos  viros  111.  Cel.  Exp.: 
Berolini  Magnus  de  physice;  Reichcrt  de  anatomia,  de 
histologia,  de  anatomia  cerebri,  de  anatomia  compaVata,  de  histo- 

ria  evolutionis;  Lieberituehnde  osteologia  et  syndesmologia; 
Peters  de  zoologia;  Wagner  de  sitii  viscerum;  Beat  Jilit- 
scherlich  de  chemia  anorganica;  du  Bois-Re jmond  de  phy- 
siologia;  Gurlt  de  chirurgia;  C.  G.  Mitscherlich  de  materia 
inedica  et  de  remediis  excilantibus ;  Virchow  de  pathologia  et 
anatomia  patbologica;  Gusserow  de  arle  obstetricia;  lian- 
stein  de  botanice. 

Herbipoli:  Koellicker  de  physiologia;  Scherer  de 
chemia  organica. 

In  arte  cadavera  secandi  mihi  duces  fuerunt  111.  Reichert 
et  Cel.  Lieberkuehn.  Experimenta  chemica  factitanda  me  do- 
cuit  111.  S  c  h  e  r  e  r ,  microscopii  usum  111.  Reichert  et  Exp. 
C  0  h  n  h  e  i  m ,  auscultationem  et  percussionem  Exp.  M  a  n  n  k  o  p  f , 
operationes  chirurgicas  Cel.  Gurlt,  operationes  obstetricias  111. 
Martin. 

Scholis  clinicis  inlerfui  Cel.  Traube,  111.  Juengken,  111. 
de  Langenbeck,  111.  Griesinger,  111.  Martin. 

Quibus  viris  omnibus  dc  me  egregie  meritis  gratias  ago  sem- 
perque  habebo  quam  maximas. 

Tenlaminibus  denique  et  physico  et  medico  nec  non  examine 
rigoroso  superatis  thesibusque  d.  VII  m.  Junii  a.  pr.  palam  de- 
fensis,  propter  bellica  tempora  ex  jussu  Ministerii  regii  jam 
summi  in  medicioa  et  chirurgia  honores  in  me  collali  sunt,  ea 
quidem  conditione,  ut  postea  dissertationem  ederem,  cui  pro- 
misso  nunc  grato  animo  satisfeci. 


